দিলশাদ নাহার কনা
দিলশাদ নাহার কনা একজন বাংলাদেশী সংগীতশিল্পী ও মডেল। নিজের প্রথম একক অ্যালবাম 'জ্যামিতিক ভালোবাসা'র টাইটেল গানটির মাধ্যমেই কণ্ঠশিল্পী হিসেবে আলোচনায় এসেছিলেন সুকণ্ঠী গায়িকা কনা। এরপর একে একে আরও দুটি একক অ্যালবামের মাধ্যমে বেশ কিছু হিট গান উপহার দিয়েছেন তিনি। তিনি বসগিরি (২০১৬) চলচ্চিত্রের "দিল দিল দিল", পোড়ামন ২ (২০১৮) চলচ্চিত্রের "ওহে শ্যাম", এবং বিশ্বসুন্দরী (২০১৯) চলচ্চিত্রের "তুই কি আমার হবি রে" গানের জন্য তিনবার সেরা গায়িকা বিভাগে মেরিল-প্রথম আলো পুরস্কার অর্জন করেছেন।